paragraph_text: Športsku je karijeru počeo kao skijaš-trkač, a kasnije se prebacio u biatlonce. Imao sjajne rezultate u juniorskoj konkurenciji. Prvo odličje na svjetskim prvenstvima Fak je osvojio u dohvatnoj utrci na 12,5 km na juniorskom SP-u u ljetnom biatlonu održanom u rujnu 2008. godine u francuskom Haute Maurienneu. To je bila prva svjetska medalja za Hrvatski biatlonski savez nakon odvajanja od Hrvatskoga skijaškog saveza 2006. godine.